کاندا
کانادا یا کانِدا  اتا کشور نوم هسه که آمریکا قاره دله دره. این کشور دنیا دله دومین گت ِکشور (روسیه په) هسته ولی چون ونه شمالی قسمتون خله سَردنه، هِچکی اون جائون زندگی نَکانده. کانادای ِپرجمعیت‌ترین شهرون تورنتو، مونترئال و ونکور هستنه. کانادای مردمون ویشته این کشور ِجنوبی قسمت دله دَرنه که متحده ایالات آمریکا جه هم‌سامون هَسته. آمریکا و کانادای ِاقتصادی روابط خله زیاده و هیچ دِ کشوری دِنیا دله دنینه که وشون واری تجاری رابطه دارِن. این دِتا کشور مکزیک جه اتا سازمان بساتنه که نفتا نوم دانّه.

این کشور تا سال ۱۷۱۳ میلادی فرانسه مستعمره بی‌یه و این سال بریتانیا ونه سَر کنترل پیدا هاکرده. قرن نوزدهم دله کانادا استقلال پیدا هاکرده. این کشور مشترک‌المنافع کشورون دله دَره. کانادا دله دَه‌تا ایالِت و سه‌تا مخصوص شهر دَرنه که هرکامین شه وسّه سِوا-سِوا دولِت دارنه و مستقل هَستنه و اساساً کانادا اتا فدرالیسم ِکشور هسته.

تاریخ 
سال ۱۴۹۷ میلادی، جان کابوت اولین نفر بی‌یه که نیو فوندلند دله اتا بریتانیایی مستعمره بساته. حدود ۴۰ سال پـِیی‌ته، ژاک کارتیه سن لوران ِدلتا پَلی هم اتا فرانسوی مستعمره بساته. از اون به بعد، بریتانیایی مهاجرون ویشته دریا و هادسن خلیج  پَلی هنیشتنه و فرانسویون ویشته بمونه دشت دَکِتنه و کانادای مرکزی قِسمت دله دَیینه. سال ۱۷۸۳، بریتانیا بتونِسته فرانسوی قِسمتون ره بَییره و کبک استان سَره کنترل پیدا هاکِنه.

فرهنگ 
ونه مردم ویشتر اینگیلیسی زوون ره گپ زننه و مسیحیت دین ره په‌روو هسنه ولی وشون میون اتی فرانسوی درنه.

ایقتصاد 
اینتا کشور پیل یکا نوم دولار هسه. ونه ایقتصادی نیشتگا نوم تورنتو هسه. وشون ایقتصاد خله متحده ایالات جه وابستوئه.

جوغرافی 
اینتا کشور گتی ۹۹۷۶۱۳۹ کیلومترمترموربع هسه. اینتا کشور ۵/۲۵ نفرجمعیت دارنه. ونه نیشتگا نوم اوتاوا هسه.

ایالتون

سامون‌ها 
کاندا سه‌تا سامون دارنه که اوستان‌ها جه سیوا هستنه:

نگارخنه

وابسته جستارون

 گت فرماندار
 کارتیه

منابع 

 
آمریکا کشورون
مشترک‌المنافع کشورون
فرانسه قدیمی مستعمرات
بریتانیا قدیمی مستعمرات
فرانسوی‌زوون کشورون
انگلیسی‌زوون کشورون
ناتو
جی هشت
جی بیست
نفتا